Campanya «Quina és l’opció correcta?» per a aprende valencià
04 de abril de 2024

L’Ajuntament de l’Eliana té un compromís ferm amb la difusió de la llengua pròpia i, per aquest motiu, des de la regidoria de Promoció Lingüística s’impulsen una sèrie d’accions per tal d’acostar la normativa lingüística a la ciutadania i facilitar-ne l’aprenentatge.

Entre aquestes accions trobem «Quina és l’opció correcta?», una campanya que es difondrà cada dijous per xarxes socials municipals en forma d’enquesta. Els seguidors i seguidores triaran l’opció adequada i, seguidament, podran llegir-ne l’explicació. Així, de manera dinàmica i distesa, s’aniran repassant diferents punts de la normativa del valencià.

També es poden trobar recursos diversos d’autoaprenentatge en l’apartat de Promoció Lingüística del web de l’Ajuntament, així com tota la informació sobre les convocatòries d’exàmens oficials i convalidacions de títols.